વડાપ્રધાન નરેન્દ્ર મોદીનાં હસ્તે થનારા આ સ્ટેચ્યુ ઓફ યુનિટીનાં અનાવરણનાં કાર્યક્રમ અને મુખ્યમંત્રી સહિત મંત્રીમંડળનાં સભ્યો અને ધારાસભ્યો સહિત ઉચ્ચ અધિકારીઓ દ્વારા વિવિધ રાજ્યોમાં જઈને રૂબરૂ આમંત્રણ પણ પાઠવવામાં આવ્યા છે. મુખ્યમંત્રી વિજય રૂપાણીએ નાયબ મુખ્યમંત્રી નિતિન પટેલને સાથે રાખીને સ્ટેચ્યુ ઓફ યુનિટીનાં સ્થળની મુલાકાત લઈ પ્રેઝન્ટેશન નિહાળવા સાથે ઉચ્ચ અધિકારીઓ સાથે મનન કરીને ચર્ચા કરી હતી. ગાંધીનગરનાં ચ- ૦ સર્કલ સહિત રાજ્યભરમાં વિશાળ હોર્ડિંગ્સ મુકવામાં આવ્યા છે તેમાંથી રાજ્યનાં ડેપ્યુટી સીએમની ફરીવાર બાદબાકી થતાં અને હોર્ડિંગ્સમાં વડાપ્રધાન નરેન્દ્ર મોદી તથા મુખ્યમંત્રી વિજય રૂપાણીનાં જ ફોટા છે અને સરદાર પટેલનું એક મોટું કટ આઉટ મુકવામાં આવ્યું છે ત્યારે પાટીદાર સમાજથી લઈને પાટીદાર પ્રભાવિત ક્ષેત્રોમાં નીતિન પટેલનાં નામની બાદબાકીથી ભારે ચર્ચાનો વિષય બન્યો છે.